Diari Oficial de la Generalitat Valenciana


Sumari del DOGV 4095, del 27-09-2001 (2001/9386)

Informació pública de la convocatòria per a la formació d'una borsa de treball de candidats per a cobrir en règim de provisió temporal les places vacants de la tercera categoria del cos de secretaris judicials declarades o que es vagen declarant desertes al llarg de l'any judicial de 2001/2002, corresponents a jutjats de primera instància i instrucció de les tres províncies dependents d'aquest Tribunal Superior de Justícia de la Comunitat Autònoma Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4095

Data del DOGV
:   27-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9386


Data del document
:   12-09-2001

Organisme emissor
:   Tribunal Superior de Justícia (TSJ)

Tipus de document
:   Anunci

Descriptors 

:   * concurs administratiu
    * treball temporal
    * professió jurídica

Informació pública de la convocatòria per a la formació d'una borsa de treball de candidats per a cobrir en règim de provisió temporal les places vacants de la tercera categoria del cos de secretaris judicials declarades o que es vagen declarant desertes al llarg de l'any judicial de 2001/2002, corresponents a jutjats de primera instància i instrucció de les tres províncies dependents d'aquest Tribunal Superior de Justícia de la Comunitat Autònoma Valenciana. [2001/9386]
  
El Ministeri de Justícia, de conformitat amb el que s'estableix en l'article 38 del Reial Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials, per la Resolució de 26 de febrer de 1997, va acordar autoritzar a aquest Tribunal Superior de Justícia perquè, mitjançant l'anunci del concurs corresponent, forme una borsa de candidats per a cobrir en règim de provisió temporal les places vacants de la tercera categoria del cos de secretaris judicials declarades o que es vagen declarant desertes dels jutjats de primera instància i instrucció de les tres províncies dependents d'aquest Tribunal Superior de Justícia.
  
Bases
  
Primera. Només podran prendre part en aquest concurs els qui en la data d'expiració del termini de presentació de sol·licituds complisquen, segons el que estableix l'article 38.2.a) del Reglament Orgànic del Cos de Secretaris Judicials, Reial Decret 429/1988, de 29 d'abril, en relació amb l'article 475 de la Llei Orgànica del Poder Judicial, els requisits següents:
  
Ser espanyol, major d'edat i llicenciat en Dret no pertanyent al cos de secretaris judicials, i complir els requisits que per a l'ingrés en aquest s'exigeixen en l'article 14 del reglament esmentat.
  
Tenir residència habitual o comprometre's a adquirir-la i mantenir-la durant l'exercici efectiu de la funció al municipi on tinga la seu l'òrgan judicial per al qual es pretén el nomenament.
  
Segona. Els qui vulguen prendre part en aquest concurs públic dirigiran les seues instàncies al president del Tribunal Superior de Justícia de la Comunitat Autònoma Valenciana, bé directament o en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana, sense que incidisca en el còmput d'aquest termini qualssevol altres formes de publicitat que s'hi pogueren donar. Les sol·licituds que es presenten a través de les oficines de Correus hauran d'anar en sobre obert perquè el funcionari corresponent puga estampar en aquelles el segell de dates abans de certificar-les.
  
Tercera. Les instàncies i documents que les acompanyen es presentaran en doble exemplar, i en aquestes es faran constar inexcusablement les dades següents:
  
A) Nom i cognoms, número del DNI, data de naixement, domicili i telèfon de contacte amb prefix.
  
B) Declaració expressa que el sol·licitant compleix tots els requisits per a l'ingrés en el cos de secretaris judicials segons l'article 14 del Reial Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials.
  
C) Compromís de prestar el jurament o promesa que estableix l'article 459 de la Llei Orgànica del Poder Judicial.
  
D) Relació de mèrits que al·legue el concursant a l'efecte de les preferències establides en l'article 38.2.b) de l'esmentat Reglament del Cos de Secretaris Judicials en relació amb l'article 482 i el títol IV del llibre IV de la Llei Orgànica del Poder Judicial.
  
E) Les instàncies s'entendran referides a totes les places de secretaris judicials de la tercera categoria dels jutjats de les tres províncies dependents del Tribunal Superior de Justícia de la Comunitat Autònoma Valenciana que, en règim de provisió temporal, s'hagen de cobrir.
  
F) Les sol·licituds s'entendran subsistents per a tot l'any judicial de 2001/2002, tret que en el curs d'aquest es produïsca l'expressat desistiment per part del concursant.
  
G) A les instàncies s'adjuntarà inexcusablement la fotocòpia del DNI, del títol de llicenciat en Dret o còpia autenticada d'aquest. També s'hi adjuntaran els documents o còpies autenticades d'aquests, acreditatius dels mèrits preferencials al·legats pel concursant.
  
Així mateix, les persones interessades adjuntaran a la seua instància un certificat d'antecedents penals, tret dels que ja hagueren exercit funcions judicials o hagueren pertangut a la carrera fiscal o als cossos d'advocats de l'estat i restants cossos al servei de l'administració de justícia a què es refereix l'article 454 de la Llei Orgànica del Poder Judicial.
  
Quarta. Tindran preferència aquells en qui concórreguen més mèrits d'acord amb el barem següent, sempre que no hi concórreguen altres circumstàncies que comporten la seua manca d'idoneïtat:
  
a) Els qui tinguen el títol de doctor en Dret.
  
b) Els qui hagen exercit càrrec de secretari substitut o de provisió temporal, funcions judicials o de substitució en la carrera fiscal amb aptitud demostrada o exercit altres professions jurídiques.
  
c) Els qui hagueren aprovat oposicions per a l'ocupació de llocs de treball en qualsevol administració pública en què s'exigisca el títol de llicenciat en Dret.
  
d) Els qui acrediten docència universitària de disciplina jurídica.
  
e) Els qui tinguen millor expedient acadèmic.
  
f) Els qui acrediten el coneixement del dret o llengua i dret propis de la comunitat autònoma.
  
Els mèrits esmentats es valoraran d'acord amb el barem següent:
  
a) Els qui posseeixen el títol de doctor en Dret: fins a 5 punts.
  
b) Els qui hagen exercit el càrrec de secretari substitut o de provisió temporal, funcions judicials o de substitució en la carrera fiscal amb aptitud demostrada o exercit altres professions jurídiques: fins a 7 punts.
  
c) Els qui hagueren aprovat oposicions per a l'exercici de llocs de treball en qualsevol administració pública en què s'exigisca el títol de llicenciat en Dret: fins a 5 punts.
  
d) Els qui acrediten docència universitària de disciplina jurídica: fins a 5 punts.
  
e) Els qui tinguen millor expedient acadèmic: fins a 8 punts.
  
f) El coneixement del dret o llengua i dret propis de la comunitat autònoma: fins a 5 punts.
  
Cinquena. La Sala de Govern del Tribunal Superior de Justícia de la Comunitat Valenciana ordenarà als concursants conforme al barem esmentat i formarà la borsa amb els 75 que obtinguen millor puntuació i segons aquesta.
  
La relació mencionada es publicarà al tauler d'anuncis del Tribunal Superior de Justícia, de les audiències provincials d'Alacant i Castelló.
  
Sisena. Els nomenaments no es produiran de manera immediata a la resolució, sinó d'acord amb les necessitats del servei i prèvia confirmació pel Ministeri de Justícia de la pertinença d'aquests.
  
Setena. La persona cridada a proveir una plaça que no acceptara el nomenament efectuat per la Sala de Govern del Tribunal Superior de Justícia o no es presentara a prendre'n possessió s'entendrà que renuncia al nomenament i a estar inclòs en la borsa.